Topul domeniilor care fac angajări pe bandă rulantă în ciuda pandemiei.
Domeniul IT a oferit cele mai multe job-uri în pandemie. Comerțul este pe locul doi, cu 17 mii de locuri de muncă. Organizările de evenimente și activitățile recreative sau artistice au dus-o rău.
2020 a fost un an care a pus în dificultate afacerile și angajații. Printre cele mai afectate domenii sunt organizarea de evenimente și activitățile recreative și artistice. Totuși, unele domenii au excelat și au făcut angajări în ciuda pandemiei. "Domeniul IT a făcut cele mai multe angajări. 12.000 de job-uri în acest domeniu au fost scoase la concurs și nici nu-i de mirare. Ne-am digitalizat tot mai mult anul ăsta și, în plus, ca IT-st poți lucra de oriunde. Pe locul doi este comerțul, cu 11.000 de job-uri în comerțul en-gros și 6.000 în retail. Apoi pe locul trei avem construcțiile, dar și domeniul de financiar-consultanță, unde peste 6.000 de locuri de muncă au fost scoase la concurs. Software Developer, Support Engineer și System Administrator. Acestea sunt top trei poziții căutate anul ăsta în domeniul IT, conform Best Jobs. Colegii de la Ziarul Financiar spun că în luna octombrie, de exemplu, am avut cu 73% mai multe aplicări comparativ cu 2019", a precizat Amy Abăluță, corespondent Aleph News.